xml version="1.0" encoding="UTF-8"?


Il-Ġurnal Uffiċjali C 81A/2014


| | | |
| --- | --- | --- |
| | | ISSN 1977-0987 doi:10.3000/19770987.CA2014.081.mlt |
| Il-Ġurnal Uffiċjali tal-Unjoni Ewropea | | C 81A |
| European flag | | |
| Edizzjoni bil-Malti | Informazzjoni u Avviżi | Volum 57 20 ta' Marzu 2014 |

---

| | | |
| --- | --- | --- |
| Avviż Nru | Werrej | Paġna |
| | V   Avviżi | |
| | PROĊEDURI AMMINISTRATTIVI | |
| | L-Uffiċċju Ewropew għas-Selezzjoni tal-Persunal (EPSO) | |
| 2014/C 081A/01 | [Avviż ta' Kompetizzjoni ġenerali — EPSO/AD/277/14 — Amministraturi (AD 5) fil-qasam tal-awditjar](http://publications.europa.eu/resource/uriserv/OJ.CA.2014.081.01.0001.01.MLT.xhtml) | [1](#CA2014081MT.01000101.doc) |
| | | |

REVIŻJONI TAL-ĠU C A KOMPETIZZJONI

Hawn taħt għandek issib il-lista ta' C A ppubblikati matul din is-sena.

Ħlief meta indikat mod ieħor, il-Ġurnali Uffiċjali huma ppubblikati fil-lingwi kollha.

| | |
| --- | --- |
| 5 | |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |
| 56 | |
| 60 | |
| 62 | |
| 65 | |
| 73 | (DE/EN/FR) |
| 74 | |
| 81 | |

| | |
| --- | --- |
| MT | |

---

V Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

| | | | |
| --- | --- | --- | --- |
| 20.3.2014 | MT | Il-Ġurnal Uffiċjali tal-Unjoni Ewropea | CA 81/1 |

---

AVVIŻ TA' KOMPETIZZJONI ĠENERALI

EPSO/AD/277/14

AMMINISTRATURI (AD 5) FIL-QASAM TAL-AWDITJAR

(2014/C 81 A/01)

L-Uffiċċju Ewropew għas-Selezzjoni tal-Persunal (EPSO) qed jorganizza din il-kompetizzjoni ġenerali permezz ta' eżamijiet sabiex tinħoloq lista ta' riżerva għar-reklutaġġ ta' amministraturi[(1)](#ntr1-CA2014081MT.01000101-E0001).

L-għan ta' din il-kompetizzjoni hu li jinħolqu listi ta' riżerva maħsuba biex jimtlew postijiet vakanti ta' uffiċjali fl-Istituzzjonijiet tal-Unjoni Ewropea fil-Lussemburgu u prinċipalment fil-Qorti Ewropea tal-Awdituri.

Qabel tapplika, għandek taqra bir-reqqa d-dispożizzjonijiet ġenerali applikabbli għall-kompetizzjonijiet ġenerali ppubblikati f'
[Il-Ġurnal Uffiċjali tal-Unjoni Ewropea C 60 A tal-1 ta' Marzu 2014](http://publications.europa.eu/resource/oj/JOC_2014_060_A_TOC)
kif ukoll fuq is-sit tal-internet tal-EPSO.

Dan id-dokument, li jagħmel parti integrali mill-avviż tal-kompetizzjoni, jgħinek tifhem ir-regoli dwar il-proċeduri u l-kundizzjonijiet tal-applikazzjoni.

WERREJ

| | |
| --- | --- |
| I. | KUNTEST ĠENERALI |

| | |
| --- | --- |
| II. | DESKRIZZJONI TAD-DMIRIJIET |

| | |
| --- | --- |
| III. | KUNDIZZJONIJIET TA' AMMISSJONI |

| | |
| --- | --- |
| IV. | TESTIJIET TA' DĦUL |

| | |
| --- | --- |
| V. | ĊENTRU TA' EVALWAZZJONI |

| | |
| --- | --- |
| VI. | LISTI TA' RIŻERVA |

| | |
| --- | --- |
| VII. | KIF TAPPLIKA? |

I.   KUNTEST ĠENERALI

Għadd ta' kandidati magħżula: 40

II.   DESKRIZZJONI TAD-DMIRIJIET

L-AD 5 huwa l-grad li fih il-kandidati magħżula jidħlu f'karriera ta' amministratur fl-Istituzzjonijiet Ewropej. L-amministraturi li jiġu rreklutati f'dan il-grad jistgħu jwettqu, taħt is-sorveljanza tas-superjuri ġerarkiċi tagħhom, tliet tipi prinċipali ta' kompiti fl-Istituzzjonijiet: il-formulazzjoni ta' politiki, il-prestazzjoni operazzjonali u l-immaniġġjar tar-riżorsi. B'mod partikolari qed infittxu kandidati li għandhom potenzjal li jiżviluppaw fil-karriera tagħhom.

B'mod ġenerali, l-amministraturi fil-qasam tal-awditjar għandhom id-dmir li jsostnu lill-membri f'pożizzjonijiet maniġerjali u f'livelli superjuri, fit-twettiq tal-missjoni tal-Istituzzjoni tagħhom.

Huma jkunu mitluba wkoll jaħdmu f'oqsma bħall-awditjar finanzjarju, l-awditjar tal-prestazzjoni u l-awditjar intern. Dawn l-awdituri jipprovdu servizzi ta' assigurazzjoni u ta' konsulenza fl-oqsma operazzjonali kollha tal-Unjoni Ewropea, bil-għan li jtejbu l-governanza u l-immaniġġjar. Jistgħu jintalbu jintervjenu fl-Istati Membri kollha tal-Unjoni Ewropea, iżda wkoll f'pajjiżi terzi jew f'organizzazzjonijiet internazzjonali — dan jimplika li jridu jkunu disposti jsiefru, xi drabi frekwentement, għal perjodi ta' żmien qasir.

Iridu jkunu lesti li jaħdmu f'timijiet multinazzjonali u multikulturali, u jkunu disposti jaġġornaw kontinwament l-għarfien professjonali tagħhom permezz tat-taħriġ li jiġi offrut lilhom.

In-natura tad-dmirijiet tagħhom tirrikjedi firxa kbira ta' għarfien f'oqsma bħalma huma l-liġi, il-kontabbiltà, l-amministrazzjoni pubblika, il-finanzi u l-ekonomija, l-immaniġġjar ta' proġetti fid-diversi setturi ta' kompetenza tal-UE, l-informatika, it-teknika tal-awditjar u tal-evalwazzjoni, eċċ.

Il-karriera professjonali fl-Istituzzjonijiet toffri kontinwament opportunitajiet ta' taħriġ u ta' mobilità interna.

Il-kompiti prinċipali tal-amministraturi fil-qasam tal-awditjar huma, b'mod partikolari:

| | |
| --- | --- |
| — | l-awditjar estern, l-awditjar finanzjarju, l-awditjar ta' konformità u l-awditjar tal-immaniġġjar finanzjarju tajjeb, inklużi l-ippjanar, l-implimentazzjoni u r-rappurtar, |

| | |
| --- | --- |
| — | il-kontroll ta' dokumenti u l-verifika fuq il-post, l-analiżi, l-evalwazzjoni u t-titjib tas-sistemi ta' kontroll u tal-immaniġġjar ta' proġetti u ta' programmi, |

| | |
| --- | --- |
| — | l-awditjar intern, is-sostenn metodoloġiku, il-konsulenza u t-taħriġ, |

| | |
| --- | --- |
| — | il-koordinazzjoni u l-konsultazzjoni bejn is-servizzi dwar kwistjonijiet ta' awditjar, |

| | |
| --- | --- |
| — | it-tħejjija ta' avviżi, ta' pariri jew ta' rakkomandazzjonijiet fl-oqsma marbuta mal-missjoni tal-istituzzjoni tagħhom. |

III.   KUNDIZZJONIJIET TA' AMMISSJONI

Fid-data tal-għeluq stabbilita għar-reġistrazzjoni elettronika, għandek tissodisfa l-kundizzjonijiet ġenerali u speċifiċi kollha li ġejjin:

| | | | |
| --- | --- | --- | --- |
| | | | | --- | --- | | 1. | Il-kundizzjonijiet ġenerali | | |
| | | | | --- | --- | | a) | Tkun ċittadin ta' wieħed mill-Istati Membri tal-Unjoni Ewropea. | | | | | --- | --- | | b) | Tgawdi mid-drittijiet ċiviċi tiegħek. | | | | | --- | --- | | c) | Tkun wettaqt kwalunkwe obbligu impost mil-liġijiet dwar ir-reklutaġġ applikabbli fil-qasam militari. | | | | | --- | --- | | d) | Tipproduċi r-referenzi dwar il-karattru, meħtieġa għall-qadi tad-dmirijiet previsti. | | |
| | | | | --- | --- | | 2. | Il-kundizzjonijiet speċifiċi | | |
| 2.1 | Kwalifiki Livell ta' edukazzjoni li jikkorrispondi ma' studji universitarji kkompletati, ta' mill-anqas tliet snin, iċċertifikati b'diploma b'rabta man-natura tad-dmirijiet, jew taħriġ/kwalifika professjonali ta' livell ekwivalenti, relatat(a) man-natura tad-dmirijiet. L-istudenti li qegħdin fl-aħħar sena tal-istudji universitarji jistgħu jipparteċipaw għall-kompetizzjoni sakemm ikunu kisbu l-kwalifiki tagħhom sal-31 ta' Lulju 2014. |
| 2.2 | Esperjenza professjonali Ma tenħtieġ l-ebda esperjenza professjonali. |
| 2.3 | Għarfien lingwistiku[(2)](#ntr2-CA2014081MT.01000101-E0002) |
| Lingwa 1 | Il-lingwa ewlenija għarfien profond ta' waħda mil-lingwi uffiċjali tal-Unjoni Ewropea |
| Lingwa 2 | It-tieni lingwa (li bilfors trid tkun differenti mil-lingwa 1) l-għarfien sodisfaċenti tal-Ġermaniż, tal-Ingliż jew tal-Franċiż F'konformità mas-sentenza mogħtija mill-Qorti tal-Ġustizzja tal-Unjoni Ewoprea (l-Awla Manja) fil-Kawża C-566/10 P, ir-Repubblika Taljana vs. il-Kummissjoni, l-Istituzzjonijiet tal-Unjoni huma obbligati, fil-qafas ta' din il-kompetizzjoni, jindikaw ir-raġunijiet għalfejn jillimitaw l-għażla tat-tieni lingwa għal għadd ristrett ta' lingwi uffiċjali tal-Unjoni. Għaldaqstant il-kandidati huma infurmati li l-għażliet tat-tieni lingwa aċċettati għal din il-kompetizzjoni ġew definiti b'konformità mal-interess tas-servizz, li jeżiġi li dawk li jiġu rreklutati jkunu jistgħu jibdew jaħdmu minnufih u jikkomunikaw b'mod effiċjenti fix-xogħol tagħhom ta' kuljum. Jekk dan ma jkunx il-każ, it-tħaddim effettiv tal-Istituzzjonijiet jista' jiġi affettwat ħażin ħafna. Abbażi ta' prassi tal-istituzzjonijiet tal-Unjoni li ilha titħaddem fir-rigward tal-lingwi użati għal komunikazzjoni interna u b'kunsiderazzjoni wkoll tal-ħtiġijiet tas-servizzi dwar il-komunikazzjoni esterna u l-immaniġġar tal-fajls, l-Ingliż, il-Franċiż u l-Ġermaniż jibqgħu l-aktar lingwi użati. Barra minn hekk, l-Ingliż, il-Franċiż u l-Ġermaniż huma t-tieni lingwa l-aktar użati fl-Unjoni Ewropea u dawk l-aktar studjati bħala t-tieni lingwa. Dan jikkonferma l-livell ta' edukazzjoni u l-kompetenzi professjonali li attwalment wieħed jista' jistenna mill-kandidati f'pożizzjonijiet fl-Istituzzjonijiet tal-Unjoni, jiġifieri l-għarfien ta' mill-inqas waħda minn dawn il-lingwi. Konsegwentement, meta wieħed iqabbel l-interess tas-servizz u l-ħtiġijiet u l-ħiliet tal-kandidati, meta jitqies il-qasam partikolari ta' din il-kompetizzjoni, ikun ġust li jiġu organizzati eżamijiet f'dawn it-tliet lingwi sabiex jiġi żgurat li, tkun xi tkun l-ewwel lingwa uffiċjali tagħhom, il-kandidati kollha jkunu jafu tajjeb mill-inqas waħda mit-tliet lingwi uffiċjali fil-livell ta' xogħol. Il-valutazzjoni tal-kompetenzi speċifiċi b'dan il-mod tippermetti lill-Istituzzjonijiet tal-Unjoni jevalwaw il-ħila tal-kandidati li jkunu jistgħu jibdew jaħdmu minnufih f'ambjent simili għal dak li se jsibu fl-impjieg. Għall-istess raġunijiet, huwa indikat li tiġi limitata l-lingwa ta' komunikazzjoni bejn il-kandidati u l-istituzzjoni, inkluża l-lingwa li biha jitfasslu l-applikazzjonijiet. Fil-fatt, din l-eżiġenza tiżgura l-omoġeneità tat-tqabbil u l-kontroll tal-kandidati fl-applikazzjonijiet tagħhom stess. Barra minn hekk, fl-interess ta' trattament ugwali tal-kandidati kollha, inklużi dawk li l-ewwel lingwa uffiċjali tagħhom hija waħda minn dawn it-tlieta, kulħadd huwa meħtieġ li jagħmel l-eżami fit-tieni lingwa tiegħu, magħżula minn fost dawn it-tliet lingwi. Dawn id-dispożizzjonijiet ma jaffettwawx it-tagħlim ulterjuri tat-tielet lingwa ta' ħidma, b'konformità mal-Artikolu 45(2) tar-Regolamenti tal-Persunal. |

IV.   TESTIJIET TA' DĦUL

It-testijiet ta' dħul isiru fuq il-kompjuter u huma organizzati mill-EPSO. Il-bord ta' selezzjoni jiddetermina l-livell ta' diffikultà tat-testijiet u japprova s-sustanza tagħhom abbażi tal-proposti magħmula mill-EPSO.

| | | | | | | | | |
| --- | --- | --- | --- | --- | --- | --- | --- | --- |
| | | | | --- | --- | | 1. | L-istedina | | Int tiġi mistieden għat-testijiet jekk tkun ivvalidajt l-applikazzjoni tiegħek fil-ħin (ara t-Taqsima VII). Importanti: | | | | --- | --- | | 1. | meta tivvalida l-applikazzjoni tiegħek, inti tiddikjara li tissodisfa l-kundizzjonijiet ġenerali u speċifiċi tat-Taqsima III; | | | | | --- | --- | | 2. | biex tipparteċipa fit-testijiet, trid tirriżerva data; din ir-riżervazzjoni trid bilfors issir fiż-żmien stipulat li jiġi indikat lilek permezz tal-profil tal-EPSO tiegħek. | | |
| | | | | --- | --- | | 2. | In-natura tat-testijiet u l-marki | | Sensiela ta' testijiet ibbażati fuq mistoqsijiet b'għażla multipla bil-għan li jiġu evalwati l-ħiliet tiegħek fir-rigward tar-raġunament: | |
| Test a) | Ir-raġunament verbali | Marki: minn 0 sa 20 punt |
| Test b) | Ir-raġunament numeriku | Marki: minn 0 sa 10 punti Il-minimu meħtieġ: 5 punti |
| Test c) | Ir-raġunament astratt | Marki: minn 0 sa 10 punti |
| | | Il-minimu meħtieġ għat-testijiet a) u c) flimkien huwa 15-il punt |
| Test d) | Il-valutazzjoni sitwazzjonali | Marki: minn 0 sa 40 punt Il-minimu meħtieġ: 24 punt |
| | | | | --- | --- | | 3. | Il-lingwa tat-testijiet | | Lingwa 1: testijiet a), b) u c) Lingwa 2: test d) | |

V.   ĊENTRU TA' EVALWAZZJONI

| | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| | | | | --- | --- | | 1. | L-istedina | | Int tiġi mistieden għaċ-ċentru ta' evalwazzjoni | | | | --- | --- | | — | jekk tkun ksibt il-minimu meħtieġ fit-testijiet ta' dħul kollha, | | | | | --- | --- | | — | jekk tkun[(3)](#ntr3-CA2014081MT.01000101-E0003) ksibt waħda mill-aħjar marki fit-testijiet kollha a), c), u d) u | | | | | --- | --- | | — | jekk l-eżaminar abbażi tal-informazzjoni li tkun pprovdejt fl-applikazzjoni elettronika tiegħek[(4)](#ntr4-CA2014081MT.01000101-E0004), jindika li int tissodisfa l-kundizzjonijiet ġenerali u speċifiċi tat-Taqsima III. | It-test ta' dħul b) huwa eliminatorju iżda l-punti ma jingħaddux mal-punti tat-testijiet l-oħrajn biex jiġu identifikati l-kandidati li għandhom jiġu mistiedna għaċ-ċentru ta' evalwazzjoni. L-għadd ta' kandidati mistiedna għaċ-ċentru ta' evalwazzjoni jikkorrispondi bejn wieħed u ieħor ma' darbtejn u nofs l-għadd ta' kandidati magħżula indikat f'dan l-avviż ta' kompetizzjoni, u jkun ippubblikat fuq il-websajt tal-EPSO (http://blogs.ec.europa.eu/eu-careers.info/). | | | | |
| | | | | --- | --- | | 2. | Iċ-Ċentru ta' Evalwazzjoni | | Se tkun sottomess għal żewġ tipi ta' evalwazzjoni, li l-kontenut tagħhom huwa vvalidat mill-bord ta' selezzjoni: | | | | --- | --- | | — | il-kompetenzi speċifiċi Il-kompetenzi speċifiċi fil-qasam se jiġu evalwati biss permezz tal-istudju ta' każ. | | | | | | | | | | | | | --- | --- | --- | --- | --- | --- | --- | --- | --- | --- | | — | il-kompetenzi ġenerali [(5)](#ntr5-CA2014081MT.01000101-E0005) tiegħek se jiġu evalwati permezz ta': | | | | --- | --- | | e) | studju ta' każ fil-qasam | | | | | --- | --- | | f) | eżerċizzju fi grupp | | | | | --- | --- | | g) | preżentazzjoni orali | | | | | --- | --- | | h) | intervista strutturata | | Se tkun mistieden tipparteċipa fl-istudju ta' każ fil-qasam[(6)](#ntr6-CA2014081MT.01000101-E0006) (li jifforma parti integrali miċ-ċentru ta' evalwazzjoni) u fit-testijiet l-oħra matul iċ-ċentru ta' evalwazzjoni, li normalment isir il-Lussemburgu u jieħu ġurnata jew ġurnata u nofs. | | | | |
| Kull kompetenza ġenerali se tiġi eżaminata kif ġej: | | | | | |
| | | Studju ta' każ | Eżerċizzju fi grupp | Preżentazzjoni orali | Intervista strutturata |
| Analiżi u soluzzjoni tal-problemi | | x | | x | |
| Komunikazzjoni | | x | | x | |
| Kwalità u riżultati | | x | | x | |
| Tagħlim u żvilupp | | | x | | x |
| Prijoritizzazzjoni u organizzazzjoni | | x | x | | |
| Reżiljenza | | | | x | x |
| Xogħol f'tim | | | x | | x |
| Ħiliet ta' tmexxija | | | x | | x |
| | | | | --- | --- | | 3. | Il-lingwa taċ-ċentru ta' evalwazzjoni | | Lingwa 2 | | | | |
| | | | | --- | --- | | 4. | Il-marki u l-piż tal-marki | | Il-kompetenzi speċifiċi fil-qasam Minn 0 sa 20 punt Il-minimu meħtieġ: 10 punti Il-piż: 25 % tal-marka globali Il-kompetenzi ġenerali Minn 0 sa 10 punti għal kull kompetenza ġenerali Il-minimu meħtieġ: | | | | --- | --- | | | 3 punti għal kull kompetenza | | | | | --- | --- | | | 50 punt minn 80 għat-8 kompetenzi ġenerali kollha f'daqqa | Il-piż: 75 % tal-marka globali | | | | |

VI.   LISTA TA' RIŻERVA

| | | | | | | | |
| --- | --- | --- | --- | --- | --- | --- | --- |
| | | | | --- | --- | | 1. | Ir-reġistrazzjoni | | Il-bord ta' selezzjoni jniżżel ismek fil-lista ta' riżerva: | | | | --- | --- | | — | jekk int tkun wieħed mill-kandidati[(7)](#ntr7-CA2014081MT.01000101-E0007) li jkunu kisbu l-minimu meħtieġ flimkien ma' waħda mill-aħjar marki fit-testijiet kollha taċ-ċentru ta' evalwazzjoni (ara l-għadd ta' kandidati magħżula fit-Taqsima I) | | | | | --- | --- | | — | u jekk, fid-dawl tad-dokumenti ta' prova, inti tissodisfa l-kundizzjonijiet kollha tad-dħul. | Il-verifika ssir, b'ordni dixxendenti ta' mertu, sakemm jintlaħaq l-għadd ta' kandidati li jistgħu jitniżżlu fil-lista ta' riżerva u li effettivament jissodisfaw il-kundizzjonijiet kollha tad-dħul. Id-dokumenti ta' prova tal-kandidati li jkunu ġew ikklassifikati taħt dan il-livell limitu ma jiġux eżaminati. Jekk minn din il-verifika jirriżulta li d-dikjarazzjonijiet[(8)](#ntr8-CA2014081MT.01000101-E0008) li jkunu saru mill-kandidati fl-applikazzjoni elettronika tagħhom ma jkunux ippruvati bid-dokumenti ta' prova rilevanti, il-kandidati kkonċernati jiġu esklużi mill-kompetizzjoni |
| | | | | --- | --- | | 2. | Klassifika | | Il-lista tiġi stabbilita skont l-ordni alfabetiku. |

VII.   KIF TAPPLIKA?

| | | | |
| --- | --- | --- | --- |
| | | | | --- | --- | | 1. | Applikazzjoni elettronika | | Għandek tapplika b'mod elettroniku billi ssegwi l-proċedura indikata fuq il-websajt tal-EPSO, u b'mod partikolari fil-Manwal tal-Applikazzjoni. Data ta' skadenza (inkluża l-validazzjoni): it-23 ta' April 2014 f'12:00 (nofsinhar), ħin ta' Brussell |
| | | | | --- | --- | | 2. | Fajl tal-applikazzjoni | | Jekk inti tkun fost il-kandidati ammessi għaċ-ċentru ta' evalwazzjoni, tkun trid iġġib[(9)](#ntr9-CA2014081MT.01000101-E0009) miegħek il-fajl tal-applikazzjoni komplut (l-applikazzjoni elettronika tiegħek iffirmata u d-dokumenti ta' prova) meta tiġi għaċ-ċentru ta' evalwazzjoni. Termini: ara l-punt 2.1.7 tad-dispożizzjonijiet ġenerali applikabbli għall-kompetizzjonijiet ġenerali. |

---

[(1)](#ntc1-CA2014081MT.01000101-E0001)  F'dan l-avviż, kull referenza għal persuna tas-sess maskil hija wkoll għal persuna tas-sess femminil.

[(2)](#ntc2-CA2014081MT.01000101-E0002)  Ara l-Qafas Komuni Ewropew ta' Referenza għal-Lingwi (QKER) — livell minimu meħtieġ: lingwa 1 = C1, lingwa 2 = B2

(http://europass.cedefop.europa.eu/mt/resources/european-language-levels-cefr)

[(3)](#ntc3-CA2014081MT.01000101-E0003)  F'każ li, diversi kandidati jkunu kisbu l-istess marka għall-aħħar post, dawn il-kandidati kollha jkunu mistiedna għaċ-ċentru ta' evalwazzjoni.

[(4)](#ntc4-CA2014081MT.01000101-E0004)  Din l-informazzjoni tiġi verifikata, abbażi tad-dokumenti ta' prova, qabel ma tiġi stabbilita l-lista ta' riżerva (ara t-Taqsima VI, il-punt 1 u t-Taqsima VII, il-punt 2).

[(5)](#ntc5-CA2014081MT.01000101-E0005)  Dawn il-kompetenzi huma mfissra fil-punt 1.2 tad-dispożizzjonijiet ġenerali applikabbli għall-kompetizzjonijiet ġenerali.

[(6)](#ntc6-CA2014081MT.01000101-E0006)  Minħabba raġunijiet ta' organizzazzjoni, l-istudju ta' każ jista' jsir fiċ-ċentri tal-ittestjar fl-Istati Membri, indipendentement mit-testijiet l-oħra li jsiru fiċ-ċentru ta' evalwazzjoni.

[(7)](#ntc7-CA2014081MT.01000101-E0007)  Fil-każ li, diversi kandidati jkunu kisbu l-istess marka għall-aħħar post, dawn il-kandidati kollha jitniżżlu fil-lista ta' riżerva.

[(8)](#ntc8-CA2014081MT.01000101-E0008)  Id-dikjarazzjonijiet relatati mal-kundizzjonijiet ġenerali jiġu vverifikati mill-EPSO u dawk relatati mal-kundizzjonijiet speċifiċi jiġu vverifikati mill-bord ta' selezzjoni.

[(9)](#ntc9-CA2014081MT.01000101-E0009)  Id-data ta' meta trid tattendi għaċ-ċentru ta' evalwazzjoni tiġi kkomunikata lilek fi żmien xieraq permezz tal-profil tal-EPSO tiegħek.

---